ไทคอนชิ่งขายTDRไต้หวัน
ไทคอนฯ ระดมทุนไต้หวัน ขาย TDR จำนวน 80 ล้านหน่วย คาดได้ 1,000 ล้านบาท ซื้อคลังสินค้าในจีนปีหน้า
21 ส.ค. 2554

ไทคอนฯ ระดมทุนไต้หวัน ขาย TDR จำนวน 80 ล้านหน่วย คาดได้ 1,000 ล้านบาท ซื้อคลังสินค้าในจีนปีหน้า
นายวีรพันธ์ พูลเกษ กรรมการผู้จัดการ บริษัท ไทคอน อินดัสเทรียล คอนเน็คชั่น (TICON) เปิดเผยว่า คณะกรรมการบริษัทอนุมัติให้ออกและเสนอขาย Taiwan Depository Receipts (TDR) จำนวน 80 ล้านหน่วย ให้แก่นักลงทุนในประเทศไต้หวัน พร้อมทั้งออกหุ้นเพิ่มทุนจำนวน 80 ล้านหุ้นรองรับ 
“คาดว่าจะได้เงินจากขาย TDR ถึง 1,000 ล้านบาท ปลายปีนี้หรือต้นปีหน้า นำเงินส่วนหนึ่งรองรับแผนลงทุนซื้อคลังสินค้าในจีนปีหน้า” นายวีรพันธ์ กล่าว 
นอกจากนี้ บริษัทมีแผนออกหุ้นกู้มูลค่า 350 สำหรับสาเหตุที่เลือกใช้วิธีการออกหุ้นเพิ่มทุน TDR เนื่องจากจีนเริ่มมีมาตรการที่เข้มงวดขึ้นในการปล่อยสินเชื่อ ประกอบกับคณะกรรมการบริษัทประเมินว่าการลงทุนในจีนเป็นการลงทุนระยะยาว จึงมองว่าไม่ควรใช้เงินกู้ทั้งหมด 
ล้านบาท เพื่อชำระหนี้หุ้นกู้ชุดเดิมที่จะครบอายุเดือน ต.ค.นี้ 500 ล้านบาท รวมทั้งจะขายสินทรัพย์มูลค่ารวม 2,400 ล้านบาท โดยขายอาคารคลังสินค้ารวมพื้นที่ใช้สอย 55,230 ตารางเมตร มูลค่า 950 ล้านบาท ให้กองทุนรวมอสังหาริมทรัพย์ทีพาร์คโลจิสติคส์ (TLOGIS) ในเดือน ต.ค.นี้ อาคารโรงงานรวมพื้นที่ใช้สอย 71,050 ตารางเมตร มูลค่าไม่เกิน 1,600 ล้านบาท ให้แก่กองทุนรวมอสังหาริมทรัพย์ไทคอน (TFUND) ในเดือน ธ.ค.นี้
“บริษัทคาดว่าแนวโน้มกำไรสุทธิในปีนี้จะดีขึ้นจากปีก่อน หรือมีโอกาสใกล้เคียงกับปี 2550 ที่มีกำไร 1,062 ล้านบาท เนื่องจากเพิ่มพื้นที่ให้เช่าเป็นเกือบ 2 แสนตารางเมตรใกล้เคียงกับปี 2550”